b'\n_START_ARTICLE_\nLacrosse\n_START_PARAGRAPH_\nLacrosse er et boldspil, hvor to hold fors\xc3\xb8ger at score m\xc3\xa5l mod hinanden. Hver spiller er udstyret med en stang med et net for enden, som bruges til at kaste og gribe en lille h\xc3\xa5rd bold._NEWLINE_Lacrosse spilles udend\xc3\xb8rs p\xc3\xa5 en fodboldbane, hvor der er opsat et m\xc3\xa5l i hver ende af banen (180 cm i h\xc3\xb8jde og bredde). Der er 10 spillere p\xc3\xa5 hvert hold inklusive m\xc3\xa5lmand, og hver spiller er udstyret med en stav med en net i enden. Bolden, som er en slags hoppebold p\xc3\xa5 st\xc3\xb8rrelse med en baseball, bliver kastet fra spiller til spiller og det g\xc3\xa6lder s\xc3\xa5 om at komme ned til modstanderens m\xc3\xa5l og score. Man m\xc3\xa5 l\xc3\xb8be s\xc3\xa5 langt man vil med bolden, men skal huske p\xc3\xa5 at forsvarsspillerne m\xc3\xa5 tackle en angriber med deres stav, dvs. sl\xc3\xa5 p\xc3\xa5 en angrebsspillers stav eller arme for at f\xc3\xa5 bolden fra ham. Lacrosse er en fysisk h\xc3\xa5rd sport, men ikke en voldelig sport. Alle spillere har udstyr p\xc3\xa5, der svarer til det udstyr man ser p\xc3\xa5 ishockeyspillere, dog uden sk\xc3\xb8jter.'